Martha Christensen
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1900-tallet
Martha Christensen var en dansk forfatter. Hovedmotivet i hennes sosialrealistiske forfatterskap er menneskelig utilstrekkelighet, enten i familien eller i oversette samfunnsgrupper. Bakgrunnen for å skildre de svakes situasjon fikk hun fra sitt barne- og ungdomsarbeid.
I debutromanen Vær god ved Remond (1962) skriver hun om svikene som en psykisk funksjonshemmet seksåring opplever. Tjørnehækken (1964) handler om virkelighetsflukt og Som de vil ha' dig (1974) om konflikten mellom samvittighet og gruppepress. I En fridag til fru Larsen (1977) reiser hun spørsmålet om det er de sterke som skaper utilstrekkeligheten hos de svake.Nevnes kan også romanene Vores egen Irene (1976) og Borgmesteren sover (1979), hvor Christensen behandler konflikten mellom omsorg og erotisk hengivelse, samt Dansen med Regitze (1987) og Når mor kommer hjem? (1955), som begge er filmatisert. Hun utga også tre novellesamlinger. Utgivelser i norsk oversettelse Vores egen Irene (1976). Norsk oversettelse: Vår egen Irene (1978)  Dansen med Regitze (1987). Norsk oversettelse: Dansen med Regitze (1989) Les mer i Store norske leksikon Danmarks litteratur litteratur roman novelle arbeiderlitteratur Eksterne lenker Den Store Danske: Martha Christensen Dansk Kvindebiografisk Leksikon: Martha Christensen